ข้อบังคับเจ้าพนักงานจราจรจังหวัดสมุทรปราการ ว่าด้วย การห้ามรถทุกชนิดเดินในงานนมัสการหลวงพ่อปาน พ.ศ. 2555
ข้อบังคับเจ้าพนักงานจราจรจังหวัดสมุทรปราการ
ข้อบังคับเจ้าพนักงานจราจรจังหวัดสมุทรปราการ
ว่าด้วย
การห้ามรถทุกชนิดเดินในงานนมัสการหลวงพ่อปาน
พ.ศ. ๒๕๕๕[๑]
 

ด้วยในระหว่างวันที่ ๒๑ พฤศจิกายน ถึงวันที่ ๒๓ พฤศจิกายน ๒๕๕๕
คณะกรรมการจัดงานนมัสการหลวงพ่อปาน ได้กำหนดจัดงานนมัสการหลวงพ่อปาน ประจำปี ๒๕๕๕
ณ บริเวณหน้าที่ว่าการอำเภอบางบ่อ ตำบลบางบ่อ อำเภอบางบ่อ จังหวัดสมุทรปราการ
ซึ่งในงานนี้
จะมีประชาชนชาวจังหวัดสมุทรปราการและจังหวัดใกล้เคียงเดินทางเข้ามานมัสการหลวงพ่อปาน
และเที่ยวชมงานออกร้านมหรสพต่าง ๆ ในบริเวณงานเป็นจำนวนมาก

ฉะนั้น เพื่อให้เกิดความปลอดภัยและสะดวกในการจราจร
อาศัยอำนาจตามความในมาตรา ๑๓๙ (๑) (๒) (๓) (๔) และ (๙)
แห่งพระราชบัญญัติจราจรทางบก พุทธศักราช ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพบุคคล
ซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
ผู้บังคับการตำรวจภูธรจังหวัดสมุทรปราการ ในฐานะเจ้าพนักงานจังหวัดสมุทรปราการ จึงออกข้อบังคับไว้
ดังต่อไปนี้

ข้อ ๑ ข้อบังคับนี้เรียกว่า
ข้อบังคับเจ้าพนักงานจราจรจังหวัดสมุทรปราการ ว่าด้วยการห้ามรถทุกชนิดเดินในงานนมัสการหลวงพ่อปาน
พ.ศ. ๒๕๕๕

ข้อ ๒ ข้อบังคับนี้ให้ใช้ตั้งแต่วันที่ ๒๑
พฤศจิกายน ถึงวันที่ ๒๓ พฤศจิกายน ๒๕๕๕

ข้อ ๓ ห้ามรถทุกชนิดเดินเข้าไปในบริเวณงาน
ตั้งแต่เวลา ๑๕.๐๐ นาฬิกา ถึงเวลา ๐๒.๐๐ นาฬิกา ของวันรุ่งขึ้น ช่วงระหว่างวันที่
๒๑ พฤศจิกายน ถึงวันที่ ๒๓ พฤศจิกายน พ.ศ. ๒๕๕๕ ในถนนดังต่อไปนี้
๓.๑ ถนนรัตนราช ตั้งแต่สามแยกตัดกับถนนบายพาส
จนถึงสะพานข้ามคลองสำโรง (โค้งรังสรรค์)
๓.๒ ถนนปานวิถี ตั้งแต่สะพานข้ามคลองสำโรง (โค้งรังสรรค์)
จนถึงสามแยกตัดกับถนนเทพารักษ์

ข้อ ๔ กำหนดให้เดินรถทางเดียวในถนน ตั้งแต่เวลา
๐๒.๐๐ น. ถึง เวลา ๑๕.๐๐ น. ช่วงระหว่างวันที่ ๒๑ พฤศจิกายน ถึงวันที่ ๒๓
พฤศจิกายน ๒๕๕๕ ในถนนดังต่อไปนี้
๔.๑ ถนนรัตนราช ตั้งแต่แยกตัดกับซอยเซนเดย์ จนถึงสะพานข้ามคลองสำโรง (โค้งรังสรรค์)
๔.๒ ถนนปานวิถี ตั้งแต่สะพานคลองสำโรง (โค้งรังสรรค์) จนถึงแยกตัดกับถนนสายวัดบางบ่อ

ข้อ ๕ ข้อบังคับนี้
มิให้บังคับรถที่ได้รับอนุญาตจากเจ้าพนักงานจราจร

ข้อ ๖ บรรดาข้อบังคับ
ประกาศ ระเบียบใด ที่ขัดหรือแย้งกับข้อบังคับนี้ให้ยกเลิกและให้ใช้ข้อบังคับนี้แทน


ประกาศ
ณ วันที่ ๘ พฤศจิกายน พ.ศ. ๒๕๕๕
พลตำรวจตรี
ธัชชัย หงษ์ทอง
เจ้าพนักงานจราจรจังหวัดสมุทรปราการ










ปริยานุช/ผู้จัดทำ
๑๑ มกราคม ๒๕๕๖

ณัฐพร/ผู้ตรวจ
๑๑ มกราคม ๒๕๕๖

















































[๑] ราชกิจจานุเบกษา
เล่ม ๑๒๙/ตอนพิเศษ ๑๙๒ ง/หน้า ๔๗/๒๑ ธันวาคม ๒๕๕๕